section_heading: Razvoj
paragraph_text: Jakovljev je s razvojem poboljšanog Jak-38M počeo 1983. kada je izdao prijedlog za izradu Jaka-39 koji je imao sličnu konfiguraciju, no bio je pojačan izmijenjenim motorima, kompozitnim krilima s većim razmahom, šest podkrilnih spojišta i radarom. Budući da se radilo samo o poboljšanoj inačici i da je Jakovljev tada radio na puno naprednijem zrakoplovu, projekt je prekinut još u fazi planiranja.<br> 1977., i prije nego što je Jak-38 ušao u službu, odobrena je odluka o razvoju nadzvučnog VTOL zrakoplova. Izrađena su četiri prototipa, od čega su dva trebala biti korištena za letna testiranja. Zbog promjene namjene zrakoplova u višenamjenski, razvoj je nakratko usporen a nova konfiguracija je dobila oznaku Jak-41M.